Bráðin bókuð á vefnum
Skógrækt ríkisins hefur ákveðið að fara í tilrauna- og þróunarverkefni í samstarfi við Skógráð ehf. um sölu veiðileyfa á rjúpu í þjóðskógum landsins. Á vefnum rjupa.is munu veiðimenn geta skoðað veiðisvæðin, en í upphafi verður boðið upp á einn þjóðskóg í hverjum fjórðungi.
Veiðimenn geta á vefnum auk þess valið veiðidaga, lesið sér til um skilmála og verð veiðidags. Þá er mögulegt að prenta út kort með afmörkun valins svæðis þar sem hnitpunktar koma fram og einnig verður hægt að hlaða inn mörkum svæðanna í GPS tæki. Veiðimenn þurfa að staðfesta að þeir hafi gilt veiðikort áður en þeir bóka kaupin.
Það er von Skógræktar ríkisins að þetta fyrirkomulag muni hafa jákvæð áhrif á veiðimenningu Íslendinga og stuðli að öruggari og ánægjulegri veiðiferðum. Einnig er vonast eftir að með þessu sé réttur landeigenda virtur og þeim veiðimönnum sem hafa bókað og greitt fyrir leyfið sé sýnd sú tillitsemi að þeir geti veitt á svæðinu óáreittir. Mikil áhersla verður lögð á að veiðimenn skili inn veiðitölum í lok veiðidags í gegnum vefinn. Vefurinn rjupa.is verður opnaður á föstudag.
Skógrækt ríkisins hefur ákveðið að fara í tilrauna- og þróunarverkefni í samstarfi við Skógráð ehf. um sölu veiðileyfa á rjúpu í þjóðskógum landsins.
Á vefnum rjupa.is munu veiðimenn geta skoðað veiðisvæðin.
í upphafi verður boðið upp á einn þjóðskóg í hverjum fjórðungi.
þetta fyrirkomulag muni hafa jákvæð áhrif á veiðimenningu Íslendinga.
Vefurinn rjupa.is verður opnaður á föstudag.